*Saopštenje za medije,* 23.08.2022.

**Prvi *Interakcija*: festival kratkog dokumentarnog filma svečano je završen dodelom nagrada i premijerom filmova snimljenih na ovogodišnjem Kampu *Interakcija***

Prvi *Interakcija*: festival kratkog dokumentarnog filma svečano je završen dodelom nagrada i premijerom filmova snimljenih na ovogodišnjem *Interakcija*: studentskom filmskom kampu u Bioskopu SKC Požega, 23. avgusta pred požeškom publikom.

**Nagradu za najbolji film festivala** dobile su rediteljke **Urška Djukić iz Slovenije i Émilie Pigeard iz Francuske za film *Bakin seksualni život*.**

Od izabranih petnaest filmova u takmičarskom programu, **tročlani međunarodni žiri**, sastavljen od istaknutih filmskih profesionalaca u polju dokumentarnog filma – **Iva Radivojević** (Srbija/SAD), **Pavel Možar**(Nemačka) i **Vladimir Perović** (Srbija), izabrao je dobitnika Nagrade za najbolji film Festivala uz sledeće obrazloženje:

„*Angažovan, smeo, provokativan, izuzetno maštovit, besprekorno prožima različite elemente ekspresije. Izvanredno izrađena animacija iz kontrapuntka do brutalnog svedočenja, otvara mračni abis istorijskih dimenzija. Balansirajući težinu teme sa činjenicama izgovorenim od strane naratora i tragikomičnim jezikom animacije, film stvara novi prostor u kome iskustvo ove viševekovne priče, postaje blisko i sveprožimajuće. Izvanredna kombinacija ovih elemenata dotiče naše telo i um. Prosto predivno!“*

Nagradu korediteljki Urški Djukić je uručila predstavnica **Sirogojno Company** koja je sponzor ove nagrade, a pored novčanog iznosa nagrada podrazumeva i umetnički rad vajara **Marka Crnobrnje**. Dobitnica nagrade, zahvalila se na nagradi, na izuzetnom obrazloženju žirija, i toplom prijemu od strane publike.

Na osnovu glasova publike i Žirija publike dodeljena je i **Nagrada publike filmu** **„Moj teča Tudor“,** pobeniku Berlinskog festivala 2021, a koji je režirala moldavska rediteljka Olgia Lucovnicnova.

Takođe, na svečanoj ceremoniji zatvaranja festivala, prikazana su **tri kratka dokumentarna filma nastala na ovogodišnjem Studentskom filmskom kampu – *Interakcija*.** Učesnici 17. Kampa *Interakcija* su proteklih dana, u Užicu, Čačku i Požegi snimali kratke dokumentarce uz mentorstvo izraelskog reditelja Efima Graboja.

Ekipa u Čačku, na čelu mladim rediteljem Jovanom Dopuđom iz Srbije, snimila je film **Rajkova sreća**o Čačaninu Rajku koji pokušava da opstane u svom gradu, dok nastoji da pronađe i ženu za sebe. Užička ekipa, koju je predvodio reditelj Abraham Eskobedo Salas iz Meksika, pronašla je inspiraciju za film upoznavši fotografa Miloša Cvetkovića Cveklu i snimila film pod nazivom **Jesenja sonata**, dok je požeška ekipa na čelu sa rediteljkom Jovanom Avramović u filmu **Povratak** imala za temu introspektivno putovanje ove mlade rediteljke po povratku u svoj rodni grad u kome nastoji da pronađe deliće proteklih vremena. Isti program filmova očekuje i beogradsku[publiku u Dvorani kulturnog centra Beograda u 21.00.](https://www.kcb.org.rs/2022/08/interakcija-2022/?script=cir)

U okviru ovogodišnjeg programa *Interakcija*2022 (Kamp, Radionica i Festival) NFC Filmart je ugostio 45 učesnika iz 25 zemalja: Argentina, Belgije, Brazil, Poljska, Izrael, Holandija, Španije, Velika Britanija, Hong Kong, Indija, Litvanija, Nemačka, Slovačka, Švajcarska, Kanada, Češka, Estonija, Slovenija, Francuska, Južna Afrika, Moldavija, Danska, Meksiko, Kuba i Srbija.

Pored Kampa (8 - 24. avgust) i Festivala, od 17. do 24. avgusta u Požegi je održana I**nterakcija: Radionica dokumentarnog filma**, na kojoj je učestvovalo 26 izabranih mladih dokumentarista iz Nemačke, Slovačke, Indije, Brazila, Litvanije, Estonije, Argentine, Poljske, Meksika, Velike Britanije, Slovenije, Južnoafričke Republike, Belgije i Srbije.  Njihovi predavači i tutori bili su afirmisani dokumentaristi - Rada Šešić, Vladimir Perović i Marko Grba Singh.

Program Interakcija 2022 organizuje NFC Filmart uz podršku Vlade Švajcarske, u okviru projekta *Kultura za demokratiju*, koji realizuju Hartefakt fond, kao i uz podršku Ministarstva kulture i informisanja Srbije, Filmskog centra Srbije, Grada Čačka, Cinnamon Filmsa, Opštine Požega i drugih partnera i sponzora.

Više informacija na sajtu [www.film-art.org/interaction](http://www.film-art.org/interaction)

Unapred hvala na objavi i srdačan pozdrav,

 \_\_\_\_\_\_\_\_\_\_

**Interakcija – odnosi sa javnošću**

**Slađana Petrović Varagić, izvršna direktorka**

 e: office@film-art.org |​ m: +381 63 8507035

**Ana Ostojić, kordinatorka komunikacija**

e:interaction@film-art.org |​ m: +381 65 2555393